Title: ข้อบังคับเจ้าพนักงานจราจรในเขตกรุงเทพมหานคร ว่าด้วย การห้ามเลี้ยวขวาหรือกลับรถบริเวณหน้าตึกผู้ป่วยนอกโรงพยาบาลศิริราช ถนนอรุณอัมรินทร์ พ.ศ. 2550

ข้อบังคับเจ้าพนักงานจราจรในเขตกรุงเทพมหานคร

ข้อบังคับเจ้าพนักงานจราจรในเขตกรุงเทพมหานคร
ว่าด้วย
การห้ามเลี้ยวขวาหรือกลับรถบริเวณหน้าตึกผู้ป่วยนอกโรงพยาบาลศิริราช ถนนอรุณอัมรินทร์
พ.ศ.
๒๕๕๐

ด้วยปรากฏว่าถนนอรุณอัมรินทร์จากแยกศิริราช มุ่งหน้าสะพานอรุณอัมรินทร์
มีผู้ขับรถเลี้ยวขวาเข้าโรงพยาบาลศิริราชบริเวณหน้าตึกผู้ป่วยนอก และมีการกลับรถก่อให้เกิดปัญหาการจราจรติดขัดและเกิดอุบัติเหตุบ่อยครั้ง
ดังนั้นเพื่อความปลอดภัยและความสะดวกในการจราจร จึงจำเป็นต้องจัดระเบียบการจราจรในถนนดังกล่าว

ฉะนั้น อาศัยอำนาจตามความในมาตรา ๑๓๙ (๓) แห่งพระราชบัญญัติจราจรทางบก
พ.ศ. ๒๕๒๒ และคำสั่งกระทรวงมหาดไทย ที่ ๓๘๗/๒๕๔๑ ลงวันที่ ๑๔ สิงหาคม พ.ศ. ๒๕๔๑ แต่งตั้งผู้บัญชาการตำรวจนครบาล
เป็นเจ้าพนักงานจราจรในเขตกรุงเทพมหานคร จึงได้ออกข้อบังคับไว้ ดังต่อไปนี้

๑.  ข้อบังคับนี้เรียกว่า ข้อบังคับเจ้าพนักงานจราจรในเขตกรุงเทพมหานคร
ว่าด้วย การห้ามเลี้ยวขวาหรือกลับรถบริเวณหน้าตึกผู้ป่วยนอกโรงพยาบาลศิริราช ถนนอรุณอัมรินทร์
พ.ศ. ๒๕๕๐

๒.[๑]
 ข้อบังคับนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป

๓.  ถนนอรุณอัมรินทร์บริเวณหน้าตึกผู้ป่วยนอกโรงพยาบาลศิริราช
๓.๑ ผู้ขับรถที่มาจากแยกศิริราชมุ่งหน้าสะพานอรุณอัมรินทร์ห้ามเลี้ยวขวาหรือกลับรถ
๓.๒ ผู้ขับรถที่มาจากสะพานอรุณอัมรินทร์มุ่งหน้าแยกศิริราชห้ามกลับรถ

๔.  นับตั้งแต่วันที่ข้อบังคับนี้ใช้บังคับเป็นต้นไป
ให้ยกเลิกระเบียบ ข้อบังคับ หรือประกาศใดที่ขัดหรือแย้งกับข้อบังคับนี้

ประกาศ
ณ วันที่ ๑๘ พฤษภาคม พ.ศ. ๒๕๕๐
พลตำรวจตรี
วัจนนท์ ถิระวัฒน์
รองผู้บัญชาการ
ปฏิบัติราชการแทน
ผู้บัญชาการ
กองบัญชาการตำรวจนครบาล
เจ้าพนักงานจราจรในเขตกรุงเทพมหานคร

วัชศักดิ์/ผู้จัดทำ
๑๘
กรกฎาคม ๒๕๕๐

[๑]
ราชกิจจานุเบกษา เล่ม ๑๒๔/ตอนพิเศษ ๘๓ ง/หน้า ๖๙/๑๑ กรกฎาคม ๒๕๕๐